open-index/open-wikipedia-markdown huggingface dataset:
Sokk

**Sokk** er en kort strømpe, det vil si et klesplagg som omslutter foten og nederst på leggen. Sokker skal først og fremst varme og beskytte foten. Sokker finnes i en rekker varianter og typer og er oftest laget av akryl, bomull eller ull. 

Ordet sokk kan også brukes om hår eller pels i en egen farge nederst på føttene hos dyr, for eksempel en katt eller hest.

Ordet har kommet til norsk via nederlandsk fra det latinske *[[soccus]]*, det vil si «bløt sko».

## Sokketyper
*Lester*, *[[raggsokker]]* eller *ladder/lodder* er grovmaskede sokker laget av ull. *Tennissokker* er hvite, tøyelige fritidssokker, ofte laget av bomull. *Tubesokker* er rette sokker uten vevd hæl. *Ankelsokker* er sokker som bare går til rett over ankelen. Tåsokker har egne rom for tærne.

## Se også
* Strømpe
* Fottøy
* Langstrømper
* Sokkeband
* Fotkluter

## Eksterne lenker
* 
*
Fylkesvei 2006

**Fylkesvei 2006** går mellom Årnes og Årbogen i Kongsvinger.

Frem til 2019 hadde veien betegnelsen fylkesvei 370 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Community council

Et **community council** (forkortes *CG*, «samfunnsråd» eller «fellesskapsråd») er den minste administrative enheten for lokalstyre i Wales og Skottland. I Wales har et community council omtrent samme rettigheter og oppgaver som et verdslig sogn i England, og de har også sitt opphav i walisiske verdslige sogn. I Skottland har de en mye mer begrenset rolle, og fungerer først og fremst som høringsorgan i saker av lokal interesse. 

Begrepet omfatter både området og selve rådet. Det er ikke obligatorisk å velge et råd, og dersom det ikke stiller nok kandidater til valg blir valget utsatt. Det er derfor en rekke slike enheter som ikke fyller noen praktisk funksjon utover at man kan referere til dem som geografiske enheter. 

I de områdene hvor det blir valgt et råd blir medlemmene valgt hvert fjerde år. Der det ikke er flere kandidater enn seter blir det ikke avholdt avstemning. Medlemmene kan være fra forskjellige landsbyer og byer som inngår i området, men er valgt for å representere hele området.

## Se også
* Lokalstyre
Moshe Dayan

**Moshe Dayan** (1915–1981) var en israelsk militær og politisk leder. Han var det andre barnet som ble født på den første kibbutzen, Degania i Galilea.

Han ble en markant militær leder i den unge staten som generalstabssjef i Israels forsvar fra 1953 til 1958. Han ledet de israelske felttoget på Sinaihalvøya under Suezkrisen i 1956.

Dayan stod David Ben-Gurion nært og var medlem av Knesset fra 1959 til 1981, Israels landbruksminister fra 1959 til 1964 og forsvarsminister fra 1967 til 1974. Han kom derfor også til å lede forsvaret under seksdagerskrigen i 1967 og jom kippur-krigen i 1973.

Dayan var utenriksminister fra 1977 til 1979. Han trakk seg i protest mot Menachem Begins anneksjonspolitikk i de palestinske områdene i etterkant av Camp David-avtalen.

Han mistet sitt venstre øye i et skarpskytterangrep i Libanon under den andre verdenskrig. Etter dette bar Dayan alltid sort øyelapp, som nærmest ble et varemerke i massemedienes tidsalder.

## Familiebakgrunn og oppvekst
I en alder av 14 år vervet Dayan seg til den nyopprettede jødiske militsen Haganah. Under den andre verdenskrig tjenestegjorde Dayan i den britiske hæren, og i Libanon ble han truffet av en kule fra en skarpskytter fra flere hundre meter unna. Dette gjorde at han fikk metall- og glassbiter i sitt venstre øye, som forårsaket alvorlige skader i øyet hans. Dayan mistet øyet, og i tillegg var det så store skader på musklene rundt øyet at han ikke kunne bruke glassøye, og han måtte bruke den sorte øyelappen som etterhvert ble hans varemerke.

Ruth Dayan, hans første kone, tok ut skilsmisse i 1971 etter 36 års ekteskap, angivelig på grunn av Dayans mange utenomekteskapelige affærer. Etter skilsmissen giftet Dayan seg en gang til. Med sin andre kone fikk Dayan datteren Yael Dayan, en romanforfatter, som er best kjent i Israel for sin bok om faren. Hun fulgte faren inn i politikken og har gjennom årene vært medlem av flere israelske partier på den politiske venstresiden.

## Død og ettermæle
I mai 1979 fikk Moshe Dayan konstatert kreft, og han døde i oktober 1981. Han ble begravet i Moshav Nahalal.

I 2005 ble Moshe Dayan kåret til nummer 73 på en liste over de 200 største israelere gjennom tidene, i en meningsmåling utført av det israelske nyhetsnettsted Ynet.

Mange israelere oppfatter Moshe Dayan som en av Israels største militære helter og en stor politisk leder. Han var visjonær med hensyn til forhandlinger med de arabiske land og palestinerne. Han har utgitt fire bøker med sine erindringer og politiske emner. Hans datter Yael Dayan har også utgitt en selvbiografisk bok om Moshe Dayan, *[[Min far, hans datter]]*. I tillegg til datteren Yael Dayan har Moshe Dayan en sønn, Assi Dayan, som er filminstruktør.

Moshe Dayans sorte øyelapp ble i 2005 lagt ut på auksjon på eBay og solgt for 75&nbsp;000 dollar.

## Referanser


## Litteratur
* 
* 
* 
* 
* 
* 
* 
* 
* 

## Eksterne lenker
* 
* 
*
Bendik Rugaas

**Bendik Rugaas** (1942–2025) var norsk bibliotekleder, statstjenestemann og politiker (Ap). Han var Norges første nasjonalbibliotekar 1994–2002, og spilte en sentral rolle i norsk bibliotekvesen gjennom de siste 25 år av 1900-tallet. Han var planleggings- og samordningsminister i Thorbjørn Jaglands regjering 1996–1997.

## Karriere
Han vokste opp i Kirkenes og tok examen artium ved Kirkenes høyere allmennskole i 1961, matematisk-naturvitenskapelig embedseksamen (cand.real.) med hovedfag i pedagogikk ved Universitetet i Oslo i 1967 og eksamen ved Statens bibliotekhøgskole i 1971. Han var lektor ved Statens lærerskole i forming i Blaker 1967–1968, informasjonskonsulent i Rikstrygdeverket 1968–1969, deretter lektor ved Statens bibliotekhøgskole, hvor han var rektor 1974–1981, det første halvannet året som konstituert i stillingen. Rugaas var overbibliotekar ved Universitetsbiblioteket i Oslo (riksbibliotekar) 1987–1994 og nasjonalbibliotekar 1994–2002 (permisjon 1996–1997).

Etter Terje Rød-Larsens korte tid som statsråd ble Rugaas overraskende utnevnt til ny statsråd i Planleggingsdepartementet den 29. november 1996. Departementet het Planleggings- og samordningsdepartementet fra 1. januar 1997, og Rugaas gikk av sammen med resten av regjeringen den 17. oktober 1997. Rugaas' fremste oppgave som statsråd var knyttet til prosjektet «Det norske hus», men dette kom det samlet sett lite ut av. Rugaas har selv uttalt at dette i hovedsak skyldtes knapphet på tid, da regjeringen måtte gå av da Rugaas hadde samlet personene han trengte.

Han var Europarådets generaldirektør for utdanning, kultur, kulturminner, ungdom og sport i Strasbourg 2001–2004. Han var ambassaderåd ved Norges ambassade i Washington 2004–2006, og hadde blant annet ansvaret for hundreårsmarkeringen av Norge som selvstendig nasjon i 2005. Før han ble pensjonist, var han seniorrådgiver i Kulturdepartementet.

## Referanser




## Eksterne lenker
* 
* 
*
Berliner Verkehrsbetriebe

**Berliner Verkehrsbetriebe** (forkortes **BVG** etter det opprinnelige navnet: **B**erliner **V**erkehrs-Aktien**G**esellschaft) er et offentlig kollektivtransportselskap i Berlin som driver Berlins undergrunnsbane, Berlins sporvei, offentlige busser og ferger. Mellom 1984 og 1994 drev BVG i Vest-Berlin også Berlins forstadsbaner og mellom 1989 og 1991 også Berlins magnetbane, M-Bahn. BVG er en del av Verkehrsverbund Berlin-Brandenburg.

Selskapet ble grunnlagt i 1928 på initiativ fra daværende transportbyråd Ernst Reuter, som en sammenslutning av *Gesellschaft für elektrische Hoch- und Untergrundbahnen in Berlin* (Hochbahngesellschaft), *Allgemeine Berliner Omnibus-Actien-Gesellschaft* (ABOAG) og *Berliner Straßenbahn-Betriebs-GmbH*. Selskapet fikk dagens navn i 1938.

## Referanser


## Eksterne lenker
* 
* Sporvognsrejser: Berliner Verkehrsbetriebe (BVG)
Solstråling

**Solstråling** er strålingsenergi sendt ut fra solen, og da særlig elektromagnetisk energi. Omtrent halvparten av strålingen er i det synlige kortbølgeområdet av det elektromagnetiske spekteret. Den andre halvdelen er for det meste i det nær-infrarøde området, men det er også en mindre del i det ultrafiolette området av spekteret. Den delen av den ultrafiolette strålingen som ikke blir absorbert av atmosfæren kan føre til at mennesker blir solbrente og får brunere hud ved å oppholde seg i sola. 

Solstråling blir vanligvis målt med et pyranometer eller et pyrheilometer.  

## Solarkonstanten
Solarkonstanten er mengden av solinnstråling per areal målt ved yttergrensen av jordatmosfæren i et plan normalt på solstrålene. Solarkonstanten inneholder alle typer solstråling og ikke bare det synlige lyset. Den er målt av satellitter til å være omtrent 1366 watt per kvadratmeter (selv om den varierer med et par tusendeler fra dag til dag). Så for hele jorden, med et tverssnittareal på 127&nbsp;400&nbsp;000 km² er effekten fra sola 1,740×1017 W. 

Solarkonstanten er relativt konstant, men varierer i forbindelse med solflekkaktivitet. Det påvirker for det meste klimaet på lang sikt, og har ikke så mye å si for det daglige været. Den totale mengden stråling som jorden tar i mot er avhengig av tversnittet (π R2), men siden jorden roterer blir denne energien fordelt over hele overflatearealet (4 π R2). Dermed blir den gjennomsnittlige innkommende solstrålingen (kjent som «solinnstråling») en fjerdedel av solarkonstanten eller omtrent 342 W/m². Solstrålingen som et sted på jorden får er riktignok avhengig av tilstanden til atmosfæren og hvilken breddegrad mann befinner seg på. 

Solarkonstanten er derimot ikke konstant over lange tidsperioder, se solvariasjon.

## Solstrålingens effekt på klimavariasjoner

På jorden merker vi solstrålingen som dagslys når sola er over horisonten. Når den direkte solstrålingen ikke er blokkert av skyer, opplever vi det som solskinn, en kombinasjon av skarpt gult lys og varme. Varmen på kroppen og andre objekter kommer både av solstrålingen og økningen i lufttemperaturen. 

Mengden av stråling som en planet mottar varierer med roten av avstanden mellom sola og planeten. Jordens bane rundt sola og helningsvinkelen endrer seg med tiden. Av og til er banen nesten en perfekt sirkel, og andre ganger har den en eksentrisitet på 5 %. Den totale solinnstrålingen er nesten konstant, men årstidsvariasjonen, fordelingen med breddegraden og intensiteten av solstrålingen ved overflaten vil variere. For eksempel kan endringen i solenergien på 65 grader bredde om sommeren og vinteren variere med mer enn 25 % som følge av slike variasjoner. Fordi sommeren og vinteren har en tendens til å oppheve hverandre, vil endringen i den årlige solinnstrålingen ofte være nær null, men omfordelingen av energi mellom sommer og vinter kan føre til store forskjeller mellom årstidene. Slik endringer er antakeligvis mye av årsaken til at istider oppstår (se Milanković-syklusene)

## Se også
* Sollys
* Solvind

## Eksterne lenker
* Målinger av solarkonstanten fra 1970 til i dag
* Måling av solstråling
* Formel for å regne ut daglengden
Guttorm Berge

**Guttorm Berge** (født 9. april 1928 i Vardal, død 13. mars 2004 i Bærum) var en norsk alpinist. Han tok bronse i slalåm under OL 1952 i Oslo. Han deltok også i OL 1956. Guttorm Berge vant fem NM-titler i løpet av karrieren, i slalåm, storslalåm og kombinasjonsøvelsen. Berge representerte Gjøvik Skiklubb.

## Litteratur
* Hemstad, Sigbjørn: *Smil, sport og rock. Store hendelser på Gjøvik og Toten på 50- og 60-tallet*, Gjøvik 2007.

## Referanser


## Eksterne lenker
*
Tempe (Hellas)

**Tempe** (gresk: Témbi) er en dal i det nordlige Thessalia i Hellas som ble kalt Apollons og musenes favorittsted av greske poeter. Den ligger mellom fjellene Olympus i nord og Ossa i sør. Dalen er 10 km lang, så trang som 25 meter enkelte steder og har klipper som er nesten 500 meter høye. Gjennom den renner elven Pineios på sin vei til Egeerhavet.

På den høyre bredden av Pineios stod et tempel dedikert Apollon, nær stedet hvor laurbærbladene som ble brukt til å krone de seirende i de pythiske leker ble sanket. Tempe–dalen var også hjemmet til Aristaios, Apollons og Kyrenes sønn, og det var her han jaget Eurydike, konen til Orfeus, som ble bitt av en slange mens hun flyktet og døde. I det 13. århundre ble en kirke tilegnet Aghia (helgen) Paraskevi reist i dalen.

Tempe–passet er et strategisk pass i Hellas siden det ligger hvor hovedveien fra nord mot sør passerte. Det kan omgås fra Sarantoporostredet, men dette tar lenger tid. På grunn av sin strategiske posisjon har det vært en slagmark opp igjen historien. I 480 f.Kr. forsøkte 10 000 athenere og spartanere å stoppe Xerxes Is invasjon, men ble omgått gjennom Sarantoporo. Under den tredje makedonerkrigen i 164 f.Kr. brøt romerne gjennom Perseus' forsvar og beseiret ham senere i slaget ved Pydna. 

Under revolusjonen til Andriskos i 148 f.Kr. var dalen åstedet for nok en konflikt. Der var andre slag som ble utkjempet der under barbarraidene som markerte slutten på romertiden i Hellas og i bysantinsk og ottomansk tid. I dag er Tempe for de fleste grekere kjent for den dårlige veien som går gjennom og de forferdelige ulykkene som dette har ført til, som i 2003 da en hel skoleklasse fra Imathia omkom.

Den 28. februar 2023 skjedde Hellas’ alvorligste togulykke da et passasjertog på vei fra Athen til Thessaloniki og et godstog på vei fra Thessaloniki til Larisa, begge i stor fart, kolliderte i Tempe.

## Referanser
Gentlemen’s club

**Gentlemen's club** (engelsk for «herreklubb») er en klubb som opprinnelig rekrutterte medlemmene sine fra den britiske overklassen. I dag er slike klubber ofte åpnet for begge kjønn og for en videre sosial gruppe. 

De første gentlemannsklubbene ble etablert på Londons West End, og særlig strøket St. James's ble tidligere omtalt som «Clubland». Klubbene hadde sin storhetstid i siste halvdel av 1800-tallet. De ble dannet av grupper av mennesker med en eller annen felles interesse. Kortspill, gjerne hasardspill, sto sentralt i mange klubbers aktiviteter. Andre kunne ha medlemmenes felles interesse for politikk, litteratur eller sport som utgangspunkt, eller medlemmenes universitetsbakgrunn. De første klubbene var svært aristokratiske, og mange klubber hadde ventelister, noe så lenge som seksten år. Det er ingen fast definisjon på hva som er betraktet som en herreklubb, og hver klubb adskilte seg noe fra de andre. Etter som flere og flere klubber ble opprettet, ble kriteriene for opptak mindre strenge. Mot slutten av 1900-tallet ble mange klubber også åpnet for kvinner.

For mange klubbmedlemmer fungerte klubben som et annet hjem, der de kunne slappe av sammen med venner, spille og spise. Klubblivet gjorde det mulig også for folk utenom den absolutte overklassen å tilbringe deler av døgnet i luksuriøse omgivelser; mange klubber var bygd etter mønster av overklassens og aristokratiets private palasser. Klubben var også en kjærkommen mulighet for noen til å trekke seg vekk fra det trivielle familielivet. Mange tilbrakte en stor del av livet på klubben; noen av klubbene tilbød til og med overnatting.

## Herreklubber i dag
En regner med at det i dag er ca. 25 klubber av noen betydning i London. De mest kjente er  Athenaeum, Brooks's, Boodles, Reformklubben (Reform Club), Carlton, Garrick, og White's. En del av de gamle, tradisjonsrike klubbene har mistet den tiltrekningskraft og den politiske innflytelsen de en gang hadde, mens andre har opplevd et tilsig av nye medlemmer langt utover de kretsene de sprang ut av.

Tradisjonelt har det ikke vært god tone å snakke forretninger i Londons gentlemansklubber. Likevel ser en i dag at flere og flere mennesker innenfor politikk og næringsliv både i Storbritannia og i andre land bruker klubben som forum for debatter og konferanser om aktuelle temaer. Commonwealth Club i London har f.eks. hatt både statsminister Tony Blair, Nigerias president Olusegun Obasanjo og Australias statsminister John Howard som innbudte talere.

## Klubber utenfor Storbritannia
Klubber med en liknende karakter finnes i en del land utafor Storbritannia, særlig i Commonwealth-land, men også i USA.

Noen steder på kloden, blant annet i Japan og i USA, kan en oppleve at strippeklubber omtaler seg som «gentlemen's clubs».

## Referanser


## Litteratur
* Lejeune, Anthony (1979): *The Gentlemen's Clubs of London*. London: Wh Smith Pub, ISBN 0-8317-3800-6.
* Milne-Smith, Amy (2011): *London Clubland: A Cultural History of Gender and Class in Late-Victorian Britain*, Palgrave Macmillan, ISBN 978-1-137-00208-2
Cryptic Writings

***Cryptic Writings*** er Megadeths sjuende studioalbum.

## Sporliste
# «Trust» (5:11)
# «Almost Honest» (4:03)
# «Use the Man» (4:36)
# «Mastermind» (3:48)
# «The Disintegrators» (2:51)
# «I'll Get Even» (4:23)
# «Sin» (3:07)
# «A Secret Place» (5:29)
# «Have Cool, Will Travel» (3:29)
# «She-Wol» (3:36)
# «Vortex» (3:38)
# «FFF» (2:38)
# «One Thing» (Japansk bonusspor) (4:39)
### Bonusspor på Remixed & Remastered-utgivelsen fra 2004
# «Trust» (Spansk vokal) (5:12)
# «Evil That's Within» (Sin demo) (3:22)
# «Vortex» (Demo) (3:30)
# «Bullprick» (FFF demo) (2:49)

## Besetning
*Dave Mustaine – gitar, vokal
*David Ellefson – bass, ekstra vokal
*Marty Friedman – gitar, ekstra vokal
*Nick Menza – trommer, ekstra vokal

## Eksterne lenker
*
Slaget ved Lade

**Slaget ved Lade** ble utkjempet i 494 f.Kr. mellom jonerne og perserne. Det var kulmineringen i det joniske opprøret.

## Bakgrunn
Det joniske opprøret begynte i 499 f.Kr. da Aristagoras av Milet gjorde opprør mot perserne som hadde erobret området. Aristagoras ba om hjelp fra grekerne på fastlandet og i 498 f.Kr. erobret og brente athenerne Sardis, sentrum for den lokale persiske styresmakten. Perserne svarte med et marineangrep i 494.

## Slaget
Den persiske kommandanten Artafernes hadde gjenerobret mange av de joniske byene innen 494 og beleiret Milet fra både land og sjø. Det året møtte den persiske flåten den greske flåten utenfor Milets havn Lade. Jonerne sluttet seg til mange av øystatene i Egeerhavet og hadde en styrke på 353 triremer, mens perserne hadde 600 skip. Jonerne ble ledet av Dionysios av Fokaia som ifølge Herodot drev dem så hardt i forberedelsene før slaget at de en stund nektet å kjempe.

Da slaget startet, nektet fremdeles mange av de joniske skipene å angripe perserne. 49 skip fra Samos forlot linjen da de innså dette. Denne hendelsen førte til at de 70 skipene fra Lesbos også dro sin vei og en kjedereaksjon fulgte ettersom andre skip også trakk seg tilbake. Dionysios' skip flyktet da de innså at slaget var tapt. Resten av den greske flåten ble tilintetgjort, og Milet overgav seg kort tid etterpå.

## Etterspill
Det joniske opprøret ble knust, og i 492 f.Kr. erobret perserne Makedonia og Thrakia. De ble ikke beseiret før de ankom fastlandet i 490 f.Kr. i slaget ved Marathon. Imens ble Dionysios en pirat i Sicilia.

## Eksterne lenker
* Livius Picture Archive: Lade (Batiköy)
Clarence L. Johnson

**Clarence Leonard «Kelly» Johnson** (født 27. februar 1910, død 21. desember 1990) var en amerikansk flykonstruktør og ingeniør. Johnson, som var av svensk avstamning, er mest kjent for sitt arbeid ved Lockheed-fabrikken der han jobbet i over 40 år. Blant Johnsons design var jagerbomberen P-38 Lightning, overvåkningsflyene U-2 og SR-71 Blackbird samt det supersoniske jagerflyet F-104 Starfighter.

## Flydesign

Kelly Johnson bidro til designet av følgende Lockheed-fly:
* Orion 9D
* Model 10
* Model 12 Electra/XC-35/C-36/Y1C-37
* Model 14 Super Electra
* Model 18 Lodestar
* PV-1 Ventura/B-37
* P-38 Lightning
* Constellation/Super Constellation 
* P-80 Shooting Star
* T-33 Shooting Star
* P2V Neptune
* XF-90
* F-94 Starfire
* X-7
* F-104 Starfighter
* C-130 Hercules
* U-2
* Blackbird flyene: A-12, YF-12, SR-71, M-21, og D-21
* JetStar/C-140
* AH-56 Cheyenne

## Referanser
Fylkesvei 2044

**Fylkesvei 2044** går mellom Nøkleberget og Knauserud i Grue.

Frem til 2019 hadde veien betegnelsen fylkesvei 407 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 232

**Fylkesvei 232** går mellom Sandstad og Kirkenær i Grue.

Strekningen ble fastlagt 2019, og er en delstrekning av den tidligere fylkesvei 406 (Hedmark). Stasjonsveien var tidligere del av fylkesveien, men fikk eget nummer fylkesvei 2042. Sandstad bru er fra 1905.

## Kommuner og knutepunkter

## Referanser




## Eksterne lenker
* Vegvesenets vegkart 
* Vegliste Hedmark
*
Smolensk

**Smolensk** (russisk: Смоленск) er en by vest i Russland. Den ligger ved elven Dnepr, og er hovedstad i Smolensk oblast.

Byen er en av Russlands eldste og er kjent siden 900-tallet. Den har gjennom historien blitt ødelagt flere ganger, blant annet av felttogene til Napoleon og Hitler da den ligger langs invasjonsruten til Moskva. I dag er Smolensk kjent for elektronikk-, tekstil- og matindustri.

## Demografi
Befolkningsutvikling:
:

## Se også

* Slaget om Smolensk (1812)

* Slaget om Smolensk (1941)
* Slaget om Smolensk (1943)
* Smolensk-ulykken

## Referanser


## Eksterne lenker
*
Fylkesvei 415 (Hedmark)

**Fylkesvei 415 i Hedmark** gikk mellom Grøsetkvern og Monsrud i Grue. Veiens lengde var 4,3&nbsp;km.

2019 ble veien erstattet av fylkesvei 2052 og en delstrekning av fylkesvei 2056.

## Kommuner og knutepunkter

* Solørvegen fra Grøsetkvern mot  Kirkenær, og mot  Flisa i Åsnes
* Namnå bru (over Solørbanen, 26 m)
* Bergesidevegen fra Kvernbakken mot  Skasenden, Namnåvegen til  Namnå

*Endepunkt Monsrud

## Referanser


## Eksterne lenker
* Vegvesenets vegkart
The World Needs a Hero

***The World Needs a Hero*** er Megadeths niende studioalbum.

## Sporliste
# «Disconnect» (5:20)
# «The World Needs a Hero» (3:52)
# «Moto Psycho» (3:06)
# «1000 Times Goodbye» (6:25)
# «Burning Bridges» (5:21)
# «Promises» (4:29)
# «Recipe for Hate...Warhorse» (5:19)
# «Losing My Senses» (4:40)
# «Dread and the Fugitive Mind» (4:26)
# «Silent Scorn» (1:42	
# «Return to Hangar 18» (4:00)
# «When» (9:14)
#;Bonusspor på japansk versjon
# «Coming Home».

## Besetning
*Dave Mustaine – Gitar, vokal
*David Ellefson – Bass, ekstra vokal
*Al Pitrelli – Gitar, ekstra vokal
*Jimmy DeGrasso – Trommer

## Eksterne lenker
*
Risk (album)

***Risk*** er Megadeths åttende studioalbum.

## Sporliste
# «Insomnia» (4:34)
# «Prince of Darkness» (6:26)
# «Enter the Arena» (0:52)
# «Crush 'Em» (4:58)
# «Breadline» (4:24)
# «The Doctor Is Calling» (5:40)
# «I'll Be There» (4:21)
# «Wanderlust» (5:22)
# «Ecstasy» (4:28)
# «Seven» (5:00)
# «Time: the Beginning» (3:05)
# «Time: the End» (2:26)
#;Bonusspor på «Remixed & Remastered»-utgivelsen fra 2004 
# «Insomnia» (Jeff Balding Mix)
# «Breadline» (Jack Joseph Puig Mix)
# «Crush 'Em» (Jock Mix)

## Personell
*Dave Mustaine – Gitar, vokal
*David Ellefson – Bass, ekstra vokal
*Marty Friedman – Gitar, ekstra vokal
*Nick Menza – Trommer, ekstra vokal

## Eksterne lenker
*
Tomsk oblast

**Tomsk oblast** er en oblast og et føderasjonssubjekt i Russland. Den ligger i Sibir og har et areal på . Innbyggertallet er , og hovedstaden er Tomsk.

Økonomien i Tomsk oblast er for det meste basert på olje og gass.

## Referanser


## Eksterne lenker
*
Khøn Kønchog Gyalpo

**Khön Könchog Gyalpo** (født 1034, død 1102) regnes som grunnlegger av Sakya-tradisjonen i tibetansk buddhisme, fordi han grunnla klosteret *Sakya* («grå jord») i året 1073. Khön Könchog Gyalpo ble dermed den første tronholderen (tib.*Trizin*) i Sakya-tradisjonen. Sakya-tradisjonen ble imidlertid ført kjent som en selvstendig tradisjon gjennom de såkalte «fem ærverdig høyeste mesterne». Disse fem er:
* Sachen Kunga Nyingpo (sønn av Könchog Gyalpo)
* Sonam Tsemo 
* Drakpa Gyaltsen 
* Sakya Pandita Kunga Gyaltsen 
* Dromtön Chögyal Phagpa. 

Disse mesterne knyttet sammen den alminnelige sutra-læren med den spesielle tantriske læren *Lamdre*(en spesiell ansats av *mahamudra*-overdragelsen) i Sakya-tradisjonen og la grunnlaget for den brede kunnskapen i buddhistisk lære som Sakya-tradisjonen etter hvert ble kjent for. 

Khön Könchog Gyalpo innførte et system for overdragelse av tronholder-embetet i tradisjonen. Tronholderen i denne tradisjonen er ikke inkarnasjonen av forgjengeren, som i andre tibetanske tradisjoner. Embetet blir isteden overgitt fra en tantrisk mester til den andre, regelmessig mens forgjengeren lever. Derfor har leting og anerkjennelse av avdøde tantriske mestere inkarnasjon ikke hatt den samme eksistensielle betydning for tradisjonen som i de tre andre tradisjonene Nyingma, Kagyu og til dels Gelug.  Som følge av dette har Sakya-tradisjonen hatt en sterkere indre stabilitet enn de andre tradisjonene, fordi den vanlige tiden med interrim-styre ikke forekommer. Familien Khön har alltid hatt en spesiell betydning for Sakya-skolen.  Khön Könchog Gyalpos sønn *Sachen Kunga Nyingpo* var den 4. Sakya-Trizin. Gjennom århundrene har nesten alle de store Sakya-mestrene tatt gjenfødsel i Khön-familiens slekt. Nesten alle av dagens Sakya-mestere stammer fra Khön-familien.

## Referanser
Slaget ved Efesos

**Slaget ved Efesos** (498 f.Kr.) var et slag i det joniske opprøret hvor satrapen Artafernes beseiret styrkene til de joniske opprørerne.
## Bakgrunn
De joniske grekerne som var undersåtter for det mektige persiske riket, hadde gjort opprør mot perserne på oppfordring fra Aristagoras. Han ba athenerne om hjelp etter at han fikk jonerne med seg i opprøret, og de sendte 20 skip som støtte. Disse skipene, sammen med fem fra bystatene Eretria og jonerne, plyndret Sardis og brente byen ned. Under plyndringen gjorde perserne motstand, og jonerne, athenerne og andre trakk seg tilbake til skipene sine.

## Slaget
Etter ødeleggelsen av Sardis fulgte perserne etter de greske styrkene til Efesos. Grekerne stilte seg opp til angrep, men perserne seiret. En av de greske kommandantene, Eualkides, som ledet de eretrianske styrkene, ble drept.
## Litteratur
* Herodot, *Historie*, bok fem, kapittel 102.
Moskusurt

**Moskusurt** (*Adoxa moschatellina*) er en plante i moskusurtfamilien.

Planten er sped og har ei svak, litt parfymert lukt, mens blomstrene lukter litt råttent. Disse er gulgrønne og sitter i et aks. Akset har en toppblomst og oftest fire krysstående blomster, som blir pollinert av insekt, ofte fluer. Planta sprer seg også vegetativt. Frukta er ripsstore, hvitaktige steinfrukter.

Moskusurt trives i moldrik skog, gjerne i mørk skygge. Moskusurt vokser i Europa, Asia og Nord-Amerika. I Norge er den utbredt på Østlandet og Sørlandet. Den vokser også i noen av fjordarmene på Vestlandet og i Nordland og Øst-Finnmark.

## Eksterne lenker
*
Fylkesvei 2062

**Fylkesvei 2062** går mellom Branes og Austad i Åsnes.

Frem til 2019 hadde veien betegnelsen fylkesvei 434 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Larisa Neiland

**Larisa Neiland** (født *Savchenko* 21. juli 1966 i Lviv i Ukraina) er en tidligere profesjonell kvinnelig tennisspiller.
 
Neiland vant i løpet av sin tenniskarriere 68 turneringer hvorav 66 i double. Hun vant sin første Grand Slam-turneringen i 1989 da hun sammen med Natasha Zvereva beseiret det tysk / argentinske paret Steffi Graf-Gabriela Sabatini med 6-4, 6-4 i finalen i French Open. Hun spilte også i doublefinalene i 1990, 1991 og 1993 men tapte alle tre. Hun spilte seks doublefinaler i Wimbledon men vann kun én, i 1991. 

## Grand Slam-titler
*  **[[French Open]]:**
** Double damer 1989 (sammen med Natasja Zvereva) 
** Mixed double 1995 (sammen med Mark Woodforde)

*  **[[Wimbledon (tennis)|Wimbledon]]:**
** Double damer 1991 (sammen med Natasja Zvereva) 
** Mixed double 1992 (sammen med Cyril Suk) 

*  **[[Australian Open]]:**
** Mixed double 1994 (sammen med Andrei Olhovskiy)
** Mixed double 1995 (sammen med Mark Woodforde)

## Referanser


## Eksterne lenker
*
Kaninen Oswald

**Kaninen Oswald** (engelsk: *Oswald the Lucky Rabbit*), i Norge best kjent som tegneseriefiguren Kalle Kanin som gikk som biserie i bladet Hakke Hakkespett, var en av de første figurene Walt Disney skapte.

Oswald ble skapt i 1927 på oppfordring fra Carl Laemmle, eier av Universal Pictures, og var opprinnelig svart og hvit og hadde på seg røde kortbukser (skjønt tegnefilmene var i svart-hvitt). I alt 26 tegnefilmer ble laget av Disney sammen med Charles Mintz og animatøren Ub Iwerks. 

Ikke lenge etterpå mistet imidlertid Disney retten til å produsere figuren til Universal. Isteden fant han opp Mikke Mus, som han tilla flere av egenskapene til Oswald. 

Den siste som hadde ansvaret for figuren var Walter Lantz, og i 1935 gjennomgikk Oswald en total forandring der han fikk et langt mer kaninlignende utseende og var hvit over det hele. I 1938 ble så pelsen tofarget, og det er denne versjonen som ble utgangspunktet for tegneserien om Oswald/Kalle.

I 2006 kjøpte Disney-konsernet rettighetene til Kaninen Oswald, men av tegnefilmene som er laget om ham, eier de kun rettighetene til de første 26 filmene som ble laget. Men i 2010 da Disney Epic Mickey kom ut, kom Oswald tilbake til Disney.
Broadway (London)

**Broadway** er ei gate i bydelen Westminster i London. Den går fra den større gata Victoria Street nordover til St. James's Park undergrunnsstasjon.

Broadway er ei gammel gate i Westminster, som tidligere hadde et krokete løp. I løpet av 1900-tallet ble den gamle bebyggelsen sanert, gata retta ut, og etter hvert dominert av et fåtall større, offentlige bygg.

Fra 1924 til 1966 hadde den britiske etterretningstjenesten Secret Intelligence Service (MI6), sitt tilhold her. Londons kollektivtransportselskap London Transport har holdt til i Broadway siden 1929, og i 1967 flytta Londonpolitiet sitt nye hovedkvarter New Scotland Yard til Broadway.

## Eksterne lenker
*
IEEE 802

**IEEE 802** er en familie av IEEE standardene som har å gjøre med local area network (LAN) og metropolitan area network (MAN). Gruppen inkluderer både kabler og trådløst teknologi. Som vanlig blir alle kodene/standardene bestemt av IEEE.

## Medlemmer
*IEEE 802.1 Høyere lags LAN protokoller
** 802.1D – Spanning Tree Protocol
** 802.1Q – Virtual Local Area Networks (VLAN)
** 802.1aq – Shortest Path Bridging (SPB)
*IEEE 802.2 Logical Link Control
*IEEE 802.3 Ethernet
*IEEE 802.4 Token bus (fjernet)
*IEEE 802.5 Token Ring
*IEEE 802.6 Metropolitan Area Network (MAN) (fjernet)
*IEEE 802.7 Bredbånd LAN gjennom koakskabel (fjernet)
*IEEE 802.8 Fiberoptisk TAG (fjernet)
*IEEE 802.9 Integrated Services LAN (fjernet)
*IEEE 802.10 Interoperable LAN Security (fjernet)
*IEEE 802.11 Wireless LAN (WLAN) (Wi-Fi sertifisering)
*IEEE 802.12 Demand Priority Access Method (DPAM)
*IEEE 802.13 "Unlucky number. Nobody wanted it."
*IEEE 802.14 Cable modem (fjernet)
*IEEE 802.15 Wireless PAN
** IEEE 802.15.1 (Bluetooth sertifisering)
** IEEE 802.15.4 (ZigBee sertifisering)
*IEEE 802.16 Broadband Wireless Access (WiMAX sertifisering)
**IEEE 802.16e (Mobil) *Broadband Wireless Access*
*IEEE 802.17 *Resilient packet ring*
*IEEE 802.18 *Radio Regulatory TAG*
*IEEE 802.19 *Coexistence TAG*
*IEEE 802.20 Mobil *Broadband Wireless Access*
*IEEE 802.21 *Media Independent Handoff*
*IEEE 802.22 *Wireless Regional Area Network*
Hydra (nesledyr)

* *[[Hydra attenuata]]*&nbsp;(eller *Hydra vulgaris*)
* *[[Hydra canadensis]]*
* *[[Hydra carnea]]*
* *[[Hydra cauliculata]]*
* *[[Hydra circumcincta]]*
* *[[Hydra hymanae]]*
* *[[Hydra littoralis]]*
* *[[Hydra magnipapillata]]*
* *[[Hydra minima]]*
* *[[Hydra oligactis]]*
* *[[Hydra oregona]]*
* *[[Hydra pseudoligactis]]*
* *[[Hydra rutgerensis]]*
* *[[Hydra utahensis]]*
* *[[Hydra viridis]]*
* *[[Hydra viridissima]]*

***Hydra*** er en slekt av svært enkelt oppbygde dyr som lever i ferskvann over hele verden. De brukes som eksempel på nesledyr i de fleste lærebøker i zoologi, selv om de skiller seg fra de fleste andre nesledyr ved at de mangler et medusestadium, og ved at de lever i ferskvann. Disse dyrene blir opptil 3&nbsp;cm lange, og lever av små krepsdyr, som *[[Daphnia]]* og *[[Cyclops]]*. Noen arter har også symbionte alger i kroppen (zoochlorellae).

## Referanser


## Eksterne lenker
*
Broadway (andre betydninger)

**Broadway** kan sikte til:

*Gata Broadway på Manhattan, New York.
*Gata Broadway i Westminster, London.
*Gata Broadway (Ernakulam) i byen Ernakulam i Kerala i India
*Broadway (teaterdistrikt)
Bond Street

**Bond Street** er en ledende handlegate på Londons West End, i Mayfair-området. Bond Street er den eneste gata i Mayfair som strekker seg helt fra Piccadilly til Oxford Street. Den sørlige delen heter Old Bond Street og den nordlige New Bond Street, men i dagligtale kalles hele gata bare Bond Street. 

Bond Street har navn etter Sir Thomas Bond, som i spissen for en gruppe investorer kjøpte et herskapshus i området for å rive det og utvikle området bymessig. Den sørlige delen (Old Bond Street ble ubygd fra 1680-tallet; New Bond Street først noe etter 1700. Den samme gruppa bygde også ut Dover Street og Albemarle Street i det samme området. 

På 1800-tallet utvikla Bond Street seg til ei gate for kostbar kunst og dyre antikviteter, med auksjonshuset Sotheby's som det mest kjente. Noen kunsthandlere finnes fortsatt der, men Bond Street er i dag først og fremst et sted for dyre motebutikker, med et stort antall av de ledende internasjonale designermerkene. Den kjente London-frisøren Vidal Sassoon åpna sin første salong i nr. 171, og i nr. 165-169 holder det berømte juvelerfirmaet Asprey's til. Den originale Benson and Hedges ligger i Bond Street. I de siste åra er Bond Streets posisjon blitt utfordra av Sloane Street i Knightsbridge.

Et morsomt innslag i gatebildet er Lawrence Holofceners bronsegruppe av Winston Churchill og Franklin D. Roosevelt i gemyttlig samtale på en benk i gata.

## Referanser


## Eksterne lenker
*
Solinnstråling

**Solinnstråling** er innkommende solstråling som treffer en planet eller den tilhørende atmosfæren. I tillegg kan det også gjelde for andre legemer som romfartøy og bygninger, og i de fleste tilfeller fører det til en oppvarming av legemet, men i sjeldne tilfeller kan all strålingen bli reflektert tilbake. 

Det er viktig å ta hensyn til solinnstrålingen når man skal bygge nye bygninger i visse klima. Det er en av de viktigste klimavariablane når det gjelder menneskelig komfort og energieffektivitet i bygninger. I design av romfartøy og i planetologi er det den fremste variabelen som påvirker likevektstemperaturen og globalt klima. 

Solinnstrålingen i yttergrensen av atmosfæren blir kalt solarkonstanten. Den er nær 1350 watt per kvadratmeter i et plan normalt på solstrålene. Solarkonstanten inneholder hele det elektromagnetiske spekteret, men den synlige delen av strålingen utgjør størstedelen av  energimengden. Solstrålene blir svekket gjennom atmosfæren før de når jordoverflaten. På tempererte bredder kan solinnstrålingen midt på dagen være opp mot 1000 W/m²) i klart vær.  Solinnstrålingen varierer med solvinkelen forskjellige tider på året (fordi tykkelsen på atmosfæren sollyset må gå igjennom varierer). I tillegg vil dis og skydekke påvirke strålingen. Den gjennomsnittlige solinnstrålingen gjennom et døgn på solrike steder er omtrent 250 W/m². 

Solinnstrålingen på en fast flate (som et vindu eller et tak) er avhengig av vinkelen solstrålene treffer flaten med. Dette er årsaken til at polområdene er mye kaldere enn ekvatorområdet. I løpet av et år får polene mye mindre solinnstråling enn ekvator fordi solvinkelen er mye mindre over polene.  Denne effekten kan benyttes i arkitekturen til å designe bygninger som er kjølige om sommeren og varme om vinteren ved å ha store vertikale vindu på ekvatorsida av bygningen (sørsida på den nordlige halvkule). Dette gir maksimal solinnstråling om vinteren når solen står lavt på himmelen, og minimerer strålingen om sommeren når solen står høyt på himmelen midt på dagen. Solens bane mellom nord og sør varierer med 47 grader gjennom året. 

## Mekanisme

Energien i den elektromagnetiske strålingen (f.eks. lys) blir løst opp av molekylbevegelsen i objektet den treffer og blir omformet til varmeenergi. Solinnstrålingen er derfor avhengig av tettheten til objektet eller mediumet den treffer, og er derfor mye mindre i den øvre atmosfæren og størst ved bakken. 

## Se også

* Diffus stråling
* Direkte stråling
* Solvariasjon

## Kilder

* Nall, D. H. (2004–11). Looking across the water: Climate-adaptive buildings in the United States & Europe. In *The Construction Specifier*, 57, 50 – 56.
* http://scienceworld.wolfram.com/physics/Insolation.html

## Eksterne lenker
 
* Solposisjon og solbane sett fra Geofysisk institutt i Bergen
* Globalstråling i Bergen
* Kart over global solinnstråling
* Gårsdagens solinnstråling i Australia
Temporalisarteritt

**Temporalisarteritt** (lat. – *arterittis temporalis*, synonym – kjempecellearteritt) er en betennelsessykdom som rammer kroppens arterieer, og manifesterer seg spesielt i tinningarterien. Den er tett assosiert med sykdommen polymyalgia rheumatica.

## Etiologi og patogenese
Man kjenner ikke årsaken til temporalis arteritt, men det rammer i hovedsak eldre mennesker (over 60 år). Det er en betennelse som rammer arteriene over store deler av kroppen. Denne betennelsestilstanden disponerer for dannelsen av blodpropper, som kan sette seg fast og gi infarkt ulike steder i kroppen. Et fryktet sted for blodpropp er i øyets arterie (*[[arteria centralis retinae]]*). Dette kan gi blindhet om det ikke går over av seg selv eller behandles inne én time etter at det inntraff. Infarkt i hjernen er også en fryktet komplikasjon, men langt mer sjelden.

## Symptomer og funn
Sykdommen er i første rekke karakterisert av smerter i tinningområdet som kan stråle ut til resten av hodet. Det er veldig ømt ved berøring av tinningen. Det kan i tillegg oppstå tyggesmerter samt generelt redusert allmenntilstand. Ved lengre fremskreden sykdom kan det gi symptomer i form av midlertidig synstap (*ameurosis fugax*).

Blodprøver vil vise veldig kraftige slag på infeksjonsparametrene (senkningsreaksjon, CRP og hvite blodlegemer).
## Behandling
Temporalisarteritt må behandles så fort som mulig med glukokortikoider som virker betennelsesdempende.

## Eksterne lenker
* Temporal arteritt. OUS, Rikshospitalet, Revmatologisk Seksjon
* Temporal arteritt. Vaskulitt.no
Bidevind

En seilbåt seiler **bidevind** når vinden kommer skrått forfra mot båten (forenom tvers). Uttrykket kommer fra nederlandsk *bij de wind*.

## Referanser
Liste over USAs utenriksministre

**Liste over USAs utenriksministere** er en liste over ministrene (*Secretaries of State*) for USAs utenriksdepartement. Fungerende utenriksministre som har vært utnevnt i interimperioder mellom to utenriksministre, er vist i fotnoter.

Ministeren er en del av USAs regjering, og utnevnes av USAs president med godkjenning av Senatet. Som det av kabinettmedlemmene med høyest rang er utenriksministeren nr. 4 til å etterfølge presidenten etter visepresidenten, speaker i Representantenes hus i USA og president pro tempore i USAs senat.

Forløperen til utenriksministerembedet var USAs minister for utenriksanliggender, som ble opprettet den 10. august 1781. Etter at USAs grunnlov trådte i kraft, ble dette embedet erstattet av USAs utenriksminister den 15. september 1789.

## Referanser


## Eksterne lenker
* ''Liste over amerikanske utenriksministere 1791&ndash;2021'' (history.state.gov)
Dean Rusk

**David Dean Rusk** (1909–1994) var en amerikansk jurist, offiser og politiker (Det demokratiske partiet). Han var USAs utenriksminister i perioden 1961&ndash;1969 under presidentene John F. Kennedy og Lyndon B. Johnson.

## Liv og virke
### Bakgrunn
Dacid Dean Rusk var sønn av en fattig gårdbruker i delstaten Georgia. Han gikk på offentlig skole i Atlanta. Etter at han i 1925 var ferdig på Boys High School arbeidet han i to år for en advokat i Atlanta og gikk på Davidson College. På et Rhodes-stipend studerte han så i England på St. John's College i Oxdord.

Fra 1934 til 1940 underviste han ved Mills College i Oakland i California. I 1940 tok han doktorfrad i rettsvitenskap ved University of California i Berkeley. Den 9. juni 1937 giftet han seg med Virginia Foisie. De fikk tre barn.

### Karriere
Etter å ha deltatt i andre verdenskrig blant annet som stabsoffiser på Kina-Burma-avsnittet, arbeidet han en kort periode i krigsdepartementet i Washington, D.C.. I 1945 fikk han en stilling i utenriksdepartementet. Samme år foreslo han at Korea skulle deles i en amerikansk og en sovjetisk innflytelsessfære. I 1950&ndash;1952 hadde han ansvaret for Fjerne østen-spørsmål, og han spilte en viktig rolle for USAs beslutning om å gripe inn i Koreakrigen. Rusks korrespondanse med Sør-Koreas ambassadør i USA, You Chan Yang, fra denne tiden er berømt.

I perioden 1952&ndash;1960 var han styreleder for Rockefeller Foundation.

### Utenriksminister
I 1960 ble Dean Rusk utnevnt til utenriksminister, og han tiltrådte i januar 1961. Rusk trodde på bruken av militær inngripen for å kjempe mot kommunismen. Under Cubakrisen var han i begynnelsen for et militært angrep, men foretrakk senere en diplomatisk løsning. Han var ytterst skeptisk til en amerikansk krigsinnsats i Vietnam, men forandret mening og gikk inn for dette. Hans offentlige forsvar av USAs engasjement i Vietnamkrigen gjorde at han ofte ble mål for antikrigsprotestene. Han ble også utsatt for kritikk fra amerikansk pro-israelsk hold da han sa at USS «Liberty»-episoden under Seksdagerskrigen hadde vært et målrettet israelsk angrep, og ikke et uhell.

I 1969 ble han tildelt Presidentens frihetsmedalje.

## Referanser


## Eksterne lenker
*
Simon Marius

**Simon Marius** (født 10. januar 1573, død 26. desember 1624) var en tysk astronom.

Hans verk *Mundus Iovialis* ble utgitt i 1614 der han beskrev Jupiter og dens måner. Han hevdet å ha oppdaget planetens fire største måner noen dager før Galileo Galilei. Dette førte til en krangel mellom Galileo og Marius. Galileo anklaget Marius for å ha kopiert hans arbeide og hevdet at *Mundus Iovialis* var et plagiat. I dag anses det for mulig at Marius oppdaget månene uberoende av Galileo, dog noen dager senere.  Månenes navn som Marius gav dem: Io, Europa, Ganymedes og Callisto er de samme som de har i dag. 

## Referanser


## Eksterne lenker

* Marius-Portalet Mathematikker – Lege – Astronom
* Biografi over Simon Marius, fra The Galileo Project (engelsk)
Peter Vilhelm Glob

**Peter Vilhelm Glob** (Kalundborg 20. februar 1911, 20. juli 1985) var en dansk professor, dr. phil. 

Han var sønn av maleren Johannes Glob.

Glob var direktør for det danske Nationalmuseet og riksantikvar 1960&ndash;1981. Han var også professor i nordisk arkeologi og europeisk forhistorie ved Universitetet i Århus. Fra 1935 og framover har han levert en rekke vitenskapelige arbeide med emnespennvidde fra Grønland og den gamle komsakulturen til Bahrain og oldtidsbyen Dilmun. I tillegg har han foretatt en lang rekke utgravninger i hjemlandet. 

En av Globs hobbyer var å tilberede sine egne snapser med urter fra Danmark. Dette resulterte i 1980- årene i *Vestjydsk Bitter* som ble solgt på flasker av en form med røtter til slutten av 1700- tallet, kalt *Brennevinsjomfruer*. Dette samt *Globs Brændevinsbog* var hans hovedbidrag til dansk drikkekultur. Bitteren er ikke lengre i handelen.

## Bibliografi

* *Mosefolket*, København 1965, ISBN 87-00-20201-0
* *Danske oldtidsminder*, København 1967.
* *Højfolket*, 1970, ISBN 87-00-12311-0.
* *Til Guden på et Helligt Bjerg*, 1971.
* *Globs brændevinsbog*, Århus 1972, ISBN 87-85160-11-3. (på norsk: *Brennevinsboken* Gyldendal1975 ISBN 82-05-08058-5

## Priser og utmerkelser (utvalg)
* 1960 – Läkerols kulturpris

## Referanser


## Eksterne lenker
*
Anton Skulberg

**Anton Skulberg** (født 29. desember 1921 i Oslo, død 30. august 2012  i Spydeberg) var en norsk politiker og professor. Han tok doktorgraden (dr.med.vet.) ved Veterinærhøgskolen i 1965. Skulberg var sønn av Ragnvald Skulberg og Anna Maria Busch. Han representerte Senterpartiet. Skulberg var stortingsrepresentant for Østfold fra 1969 til 1977, og var kirke- og undervisningsminister 1972&ndash;1973 i Lars Korvalds regjering.

## Biografi
Skulberg tok landbrukskole i 1943 og utdannet seg siden til veterinær, han tok eksamen i veterinærmedisin i 1949 og doktorgrad i 1965 på avhandlingen *Studies on the formation of toxin by clostridium botulinum*. Fra 1961 var han førsteamanuensis ved Institutt for næringsmiddelhygiene og forskningsleder av Forskningsutvalget for konserver. I 1964 ble han valgt til ordfører i Spydeberg kommune, dermed var han også medlem av Østfold fylkesting. Men det ble med en periode i lokalpolitikken, fra 1969 var han stortingsrepresentant. I 1970 ble han professor i næringsmiddelhygiene ved Norges veterinærhøgskole og året etter direktør for Norsk institutt for næringsmiddelforskning.

Hans sønn Per Kristian Skulberg ble også Senterparti-politiker, og har blant annet være statssekretær flere ganger og varamann på Stortinget.

Skulberg ble i 1989 utnevnt til ridder av 1. klasse av St. Olavs Orden.

## Bibliografi

Skulberg har publisert 37 vitenskapelige publikasjoner i tidsskrifter. 

* *Theodor Laureng – 1879-1929 – en kunstmaler fra Spydeberg* 2000
* *Spydeberg kirke 150 år – 1844-1994* 1994 ISBN 82-993280-0-4
* *Matbårne infeksjoner og intoksikasjoner* 1988 ISBN 82-529-1337-7 
* *Næringsmiddelteknologi* 1984 ISBN 82-529-1051-3 kommet i flere utgaver, sist i 2005
* *Forelesninger i næringsmiddelteknologi ved Norges veterinærhøgskole* 1980
* *Infeksjoner og mikrobielle intoksikasjoner overført gjennom næringsmidler* 1979 
* *Resirkulering i landbruket* 1976 ISBN 82-529-0148-4
* *Studies on the formation of toxin by clostridium botulinum* 1964
* *Bakterielle matforgiftninger* 1955

## Referanser


## Kilder
* Hvem Hva Hvor 1990 ISBN 82-516-1267-5

## Eksterne lenker
*
Gemeinsames Terrorismusabwehrzentrum

**Gemeinsames Terrorismusabwehrzentrum** (**GTAZ**) er et tysk antiterrorsenter som omfatter 220 tjenestemenn fra Bundeskriminalamt,  Verfassungsschutz, Bundesnachrichtendienst, Zollkriminalamt og Militärischer Abschirmdienst, samt representanter for delstatenes kriminalpoliti, Bundespolizei og Bundesamt für Migration und Flüchtlinge. Det ble grunnlagt i 2004.

## Referanser
Harrods

**Harrods** er et varemagasin i området Knightsbridge i den vestlige delen av sentrale London. Med sine mer enn 18&nbsp;000 m² grunnflate og mer enn 80&nbsp;000 m² salgsareal er Harrods Londons (og trolig Europas) største i sitt slag. Harrods motto er *Omnia Omnibus Ubique* – «Allting for alle overalt».

I 1835 åpnet Charles Henry Harrod en kolonialbutikk ved huset sitt i Stepney på Londons østkant. Han flyttet noe seinere forretningen til Eastcheap i City, og i 1849 videre til den den gang ganske landlige Brompton Road på vestkanten. Harrods vokste i takt med strøket, og stadig flere eiendommer i kvartalet ble innlemmet i virksomheten. I 1901 påbegynte arkitektene Stevens and Munt arbeidet med den grandiose, barokke fasaden. Magasinet fikk på denne tiden installert Storbritannias første heis.

Fra 1959 til 1985 var Harrods eid av House of Fraser. I 1983 ble Harrods rammet av en bombe plantet av IRA, som drepte seks mennesker.  I 1985 ble magasinet kjøpt av brødrene al-Fayed for £615 millioner. Et minnesmerke over Dodi Al-Fayed og kjæresten, Diana finnes ved Harrods' berømte, egyptiske rulletrapp, og en statue i naturlig størrelse er satt opp et annet sted i magasinet. Til Harrods Group hører også Harrods Bank, Harrods Estates, Harrods Casino, Harrods Aviation og Air Harrods.

Al-Fayed solgte 8. mai 2010 Harrods til Qatar Holdings for 1,5 milliarder pund.

## Videre lesning
*Chris Bennett og Colin Cameron: *Behind the Scenes at Harrods*, 2000
* Tim Dale: *Harrods: the Store and the Legend*, 1986

## Referanser


## Eksterne lenker
*